ms sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms fi ms ms nl id id pl id id ms id ms ms id id id ms ms nb en sq ms nb ms id ms ms id ms id la id id id ms id id id ms id id id id id id id id id tl id id en id ms ms ms ms id ms ms id ms id ms id id ms id ms id id ms id id id en id id id ms id id id id id id fr ms id id ms id id ms ms id ms id id id id id id ms en ms tr ms ms ms id ms id id hy hy hy ms ms en en en en en en en id ms id id ms en id id jv ms id id it es id id en id ms ms ms ms ms ms
Masalah Pembelajaran: Ada 3 Gangguan Belajar Pada Kanak-kanak
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Ibu Bapa, Kenal Pasti 3 Gangguan Pembelajaran Pada Si Kecil (Termasuk Disleksia)!
Ditulis oleh Asyikin Md Isa Disemak pada 29/07/2021
Disemak secara perubatan oleh Dr. Ahmad Wazir Aiman
Masalah pembelajaran merupakan antara gangguan belajar yang boleh dialami oleh kanak-kanak.
Namun terdapat 3 masalah yang paling utama penting untuk dikenal pasti oleh ibu bapa. Teruskan membaca artikel ini untuk mengetahui lebih lanjut.
Memahami tentang masalah pembelajaran si kecil
Menurut Pekerja Sosial dan Pendukung Pendidikan dari MLM Advocacy, Monica Mandell, ketidakupayaan atau gangguan belajar adalah 1 masalah berkaitan proses psikologi yang terlibat dalam pembelajaran.
“Ketidakupayaan ini boleh menjejaskan cara seseorang individu untuk belajar membaca, menulis, melakukan tugasan matematik atau sebarang proses pembelajaran lain,” ujar Monica.
Bagi Pakar Psikologi Kanak-kanak dan Pengarah The Help and Healing Center, Dr Jessica Myszak, terdapat 3 masalah ketidakupayaan pembelajaran yang biasa didiagnosis, iaitu:
3 masalah pembelajaran atau gangguan belajar yang boleh dialami kanak-kanak
Merupakan sejenis masalah belajar khusus yang kerap berlaku. Kanak-kanak dengan masalah ini akan berdepan gangguan belajar seperti kesukaran menguasai tugasan sekolah walaupun telah berusaha.
Mereka dengan masalah ini lazimnya sukar membaca, tulisan tidak berapa kemas dan tidak dapat menyelesaikan masalah matematik.
Menurut Pakar Perunding Pediatrik dan Perkembangan Pediatrik, Hospital Pantai Kuala Lumpur, Dr Raja Juanita Raja Lope, disleksia boleh dikesan awal semasa kanak-kanak mula memasuki tadika.
Antara isu yang boleh dikenal pasti adalah apabila kanak-kanak berdepan kesukaran mengenal abjad seperti A, B, C.
Sesetengah kanak-kanak dengan disleksia mungkin akan lambat dari aspek penuturan dan pemahaman.
Ciri-ciri disleksia yang boleh dikesan:
Kesukaran menyebut rima perkataan
Sukar menulis nama sendiri
Tidak dapat mengenal bentuk atau warna
Mengalami kesukaran berkongsi cerita yang didengar
Gagal menguasai tugasan sekolah seperti membaca, menulis, mengeja atau mengira
Tidak suka membaca atau mengelak diri membaca di dalam kelas
Kesilapan membaca huruf, perkataan atau nombor – membaca terbalik
Keliru dengan konsep seperti ‘semalam’, ‘hari ini’ atau ‘esok’
Sukar memahami, mengingati dan mengikuti arahan
Selalu tersalah letak, atau kehilangan barang
Sebagai ibu bapa pastinya anda akan cuba untuk membantu mereka, bukan? Jadi berikut adalah cara-cara yang boleh anda lakukan:
Membantu dan menyokong anak dalam membina keyakinan diri
Memberikan rawatan untuk penyakit yang mungkin berkait seperti simptom hiperaktif dan kurang daya tumpuan (ADHD)
Mempertingkatkan potensi pembelajaran melalui:
Latihan pendengaran dengan bantuan komputer.
Pendekatan penggunaan deria – sentuhan, pendengaran, gerakan bibir dan menulis huruf atau perkataan.
Ia berkaitan masalah sistem saraf mempengaruhi kemahiran motor halus diperlukan untuk menulis. Keadaan itu menimbulkan kesukaran untuk kanak-kanak menulis dan melengkapkan sebarang tugasan.
Kebanyakan penyelidik tidak dapat mengenal pasti mengapa keadaan ini berlaku kepada kanak-kanak. Manakala bagi individu dewasa ia mungkin melibatkan kecederaan atau trauma pada otak.
Bagi kanak-kanak, ketidakupayaan ini biasanya berlaku bersama masalah pembelajaran lain seperti ADHD dan disleksia.
Ciri-ciri disgraphia yang boleh dikesan:
Kanak-kanak dengan disgraphia mempunyai tulisan tangan yang tidak jelas, tidak teratur, atau tidak konsisten.
Mereka juga sering mempunyai slant yang berbeza, bentuk, huruf besar dan huruf kecil. Mereka juga cenderung menulis atau menyalin dengan perlahan.
Genggaman sempit, yang boleh menyebabkan tangan sakit
Sukar untuk mengganggar jarak atau margin ketika menulis
Tidak konsisten dalam jarak penulisan dan perkataan
Posisi badan atau pergelangan tangan yang luar biasa ketika menulis
Berikut antara beberapa perkara yang boleh dilakukan oleh ibu bapa untuk membantu anak-anak dengan masalah disgraphia, iaitu:
Berikan anak menggunakan kertas lebar, kertas graf atau kertas bergaris untuk membantunya dalam masalah penjajaran abjad dan perkataan
Berikan anak pensil yang mempunyai genggaman (pencil grips) atau sebarang alat menulis untuk keselesaan
Berikan anak menggunakan komputer untuk menaip dan bukan menulis, ajarkan mereka menaip pada peringkat awal
Jangan mengkritik sebarang kekotoran atau penulisan yang tidak kemas. Sebaliknya puji usahanya dan berikan penghargaan
Sedar mengenai keadaan yang berlaku dan maklumkan kepada anak mengenainya
Ajarkan mereka untuk menenangkan diri sebelum belajar menulis
Berikannya menggenggam bola stres untuk meningkatkan kekuatan otot tangan dan koordinasinya
Anda juga dinasihatkan untuk berbincang keadaan anak dengan guru mereka. Ini pastinya akan dapat membantu anak untuk mengatasi gangguan ini dengan sokongan dan bantuan daripada guru di sekolah.
Keadaan berkaitan otak yang menyebabkan pembelajaran aritmetik asas menjadi sukar. Ia mungkin 1 keadaan yang diwarisi tetapi penyelidik masih belum menemui sebarang gen yang boleh dikaitkan dengannya.
Saintis mencadangkan keadaan ini sama seperti disleksia – gangguan membaca – tetapi masih belum dalam difahami sepenuhnya.
Keadaan ini juga dikenali sebagai ‘disleksia matematik,’ tetapi ini boleh mengelirukan kerana dyscalculia adalah keadaan yang sama sekali berbeza.
Ciri-ciri dyscalculia yang boleh dikesan:
Kanak-kanak dengan keadaan ini akan berdepan kesukaran ketika mengira. Mereka mungkin masih mengira menggunakan jari sedangkan kanak-kanak seusia mereka sudah tidak melakukannya lagi.
Sukar membuat anggaran seperti berkaitan ketinggian
Mengalami masalah dengan perkataan matematik
Susah untuk belajar matematik asas seperti tambah, tolak dan darab
Tidak dapat memahami graf dan carta
Tidak mampu mengingati nombor telefon atau poskod
Tidak tahu memberitahu tentang waktu atau membaca masa
Menurut pakar, ahli psikologi pendidikan atau pakar neuropsikologi berkaitan dyscalculia, mereka mencadangkan 3 perkara berikut untuk membantu kanak-kanak yang berdepan keadaan ini, iaitu:
Pelan pembelajaran yang direka khas.
Permainan pembelajaran berasaskan matematik.
Mempraktikkan kemahiran matematik lebih kerap berbanding kanak-kanak lain.
Bagi ibu bapa pula, berikut antara perkara yang boleh dicuba:
Biarkan dia menggunakan jari dan kertas apabila mengira
Pastikan dia mempunyai alat yang betul seperti kalkulator dan pemadam
Gunakan kertas graf. Ia membantu untuk menjadikan penulisan mereka lebih kemas dan teratur
Gunakan muzik dan irama untuk mengajar fakta matematik
Puji segala usaha kerasnya untuk belajar
Ajarkan kepadanya cara untuk mengatasi kegelisahan
Anda juga dinasihatkan untuk berbincang keadaan anak dengan guru mereka. Ini pastinya akan dapat membantu anak untuk mengatasi gangguan ini dengan sokongan dan bantuan daripada guru di sekolah.
Sekiranya anak anda mengalami gangguan pembelajaran, anda tidak harus membeza-bezakan mereka dengan adik-beradik yang lain. Ini kerana mereka tetap mempunyai kelebihan tersendiri dan boleh mencapai kejayaan sama seperti kanak-kanak lain.
Rujuk jadual imunisasi untuk tahu vaksin apa yang anak anda perlukan dan bila
Apa jantina bayi anda?
Tarikh lahir (atau tarikh jangkaan bersalin)
Nama bayi anda? (atau nama panggilan)
Ikuti topik yang paling relevan dan bertukar cerita. Sertai komuniti Keibubapaan hari ini!
Ikuti topik yang paling relevan dan bertukar cerita. Sertai komuniti Keibubapaan hari ini!
Hello Health Group tidak menawarkan nasihat perubatan, diagnosis atau rawatan.
http://www.myhealth.gov.my/learning-disabilities/ / Accessed on Feb 26, 2020
http://www.myhealth.gov.my/disleksia/ / Accessed on Feb 26, 2020
Learning Disabilities and Disorders
Pendedahan kepada Rasisme dan Keganasan Menghalang Pembelajaran, Tingkah Laku, dan Kesihatan Kanak-kanak
Angkara COVID-19, Perubahan Proses Pembelajaran Dari Kelas Ke Online Beri Kesan Pada Prestasi Pelajar
Ditulis oleh Asyikin Md Isa Disemak pada 29/07/2021
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.